ಭಾರತ ಕಂಡ ಶ್ರೇಷ್ಠ ನಾಯಕ ಶ್ಯಾಮ್ ಪ್ರಸಾದ್ ಮುಖರ್ಜಿ: ಗೃಹ ಸಚಿವ ಆರಗ ಜ್ಞಾನೇಂದ್ರ. ಮಧುಗಿರಿ, 6 ಜುಲೈ ಹಿ.ಸ: ಆಯಂಕರ್ :ದೇಶ ಕಂಡ ಅಪ್ರತಿಮ ನಾಯಕರೂ ಹಾಗೂ ಮುತ್ಸದ್ದಿಯೂ ಆಗಿದ್ದ, ತ್ಯಾಗಮಯಿ, ಶ್ರೀ ಶ್ಯಾಮ ಪ್ರಸಾದ್ ಮುಖರ್ಜಿ ಯವರು ಕಾಶ್ಮೀರದ ಬಗ್ಗೆ ಕಂಡ ಕನಸು, ಇಂದು, ನನಸಾಗುತ್ತಿದೆ, ಎಂದು ಗೃಹ ಸಚಿವ ಆರಗ ಜ್ಞಾನೇಂದ್ರ ರವರು ತಿಳಿಸಿದ್ದಾರೆ.ಶ್ಯಾಮ ಪ್ರಸಾದ್ ಮುಖರ್ಜಿ ಅವರ ಜನ್ಮ ದಿನದ ಸಂಧರ್ಬದಲ್ಲಿ, ಪಕ್ಷದ ಮಧುಗಿರಿ ಮಂಡಲ ಕಚೇರಿಯಲ್ಲಿ, ಭಾರತಾಂಬೆಗೆ ಪುಷ್ಪಾರ್ಚನೆ ಸಲ್ಲಿಸಿ, ಸಚಿವರು ಮಾತನಾಡುತ್ತಿದ್ದರು.ಶ್ಯಾಮ ಪ್ರಸಾದ್ ಮುಖರ್ಜಿ ಅವರ ತ್ಯಾಗ ಹಾಗೂ ಬಲಿದಾನ ವನ್ನು ಸ್ಮರಿಸಿ ಮಾತನಾಡಿದ ಸಚಿವರು, ಯಾವ ಕಾರಣಕ್ಕಾಗಿ ಶ್ರೀ ಮುಖರ್ಜೀಯವರು ಬಲಿದಾನ ಆಯಿತೋ, ಅದು ಇಂದು ಸಾಕಾರ ವಾಗುತ್ತಿದೆ. ಕಾಶ್ಮೀರ ಎಲ್ಲಾ ರೀತಿಯಿಂದಲೂ ಭಾರತದ ಅವಿಭಾಜ್ಯ ಭಾಗವಾಗಬೇಕು ಎಂಬ ಅವರ ಕನಸು, ಇಂದು, ಪ್ರಧಾನ ಮಂತ್ರಿ, ಶ್ರೀ ನರೇಂದ್ರ ಮೋದಿಯವರ ನೇತೃತ್ವದಲ್ಲಿ ನೇರವೇರಿದೆ ಎಂದು ಹೇಳಿದರು.ಕೇಂದ್ರದಲ್ಲಿರುವ ನರೇಂದ್ರ ಮೋದಿಯವರ ನೇತೃತ್ವದಲ್ಲಿ, ವಿಶ್ವದ ಭೂಪಟದಲ್ಲಿ ಭಾರತ ಒಂದು ಬಲಿಷ್ಠ ರಾಷ್ಟ್ರ ವಾಗಿ ಹೊರಹೊಮ್ಮುತ್ತಿ ರುವದಲ್ಲದೆ, ದೇಶದ ಪ್ರತಿಯೊಬ್ಬ ನಾಗರಿಕನ ಶ್ರೇಯೋಭಿವೃದ್ಧಿಗೂ ಹತ್ತು ಹಲವು ಕಾರ್ಯಕ್ರಮ ಗಳನ್ನು, ಸರಕಾರ, ಹಮ್ಮಿಕೊಂಡು, ಯಶಸ್ವಿ ಯಾಗಿ ಅನುಷ್ಠಾನ ಗೋಳಿಸಲಾಗುತ್ತಿದೆ, ಎಂದರು.ಕೇಂದ್ರ ಹಾಗೂ ರಾಜ್ಯದಲ್ಲಿ ಬಿಜೆಪಿ ಪಕ್ಷದ ಸರಕಾರಗಳು, ಸುಶಾಸನದ ಆಡಳಿತ ನೀಡುವ ಮೂಲಕ, ಒಂದು ಹೊಸ ಅಧ್ಯಾಯ ವನ್ನೇ ಆರಂಭಿಸಿದ್ದು, ಈ ಸಂದೇಶವನ್ನು ಮನೆ ಮನೆಗೆ ತಲುಪಿಸುವ ಕಾರ್ಯ ವಾಗಬೇಕಿದೆ, ಎಂದರು.ಹಿಂದೂಸ್ತಾನ್ ಸಮಾಚಾರ್